Paulina Lebl-Albala
<s>Paulina Lebl-Albala (9. 8. 1891, Beograd - 8. 10. 1967, Los Angeles, SAD), jugoslavenska feministkinja, književnica, prevodilac i profesor književnosti u Beogradu.</s>

<s>Biografija 
Paulina Lebl-Albala je rođena 9. 8. 1891 u beogradskoj jevrejskoj porodici Simona i Natalije Lebl kao najmlađe od četvero djece.</s><s>Otac joj je bio inženjer i radio je u francuskoj kompaniji koja je gradila železnice u tadašnjoj Kraljevini Srbiji.</s><s>Paulina je imala tri starije sestre; Herminu, Jelenu i Ružu.</s><s>Osnovnu školu i dva razreda gimnazije završila je u Nišu.</s><s>U Beograd se sa porodicom preselila 1902 godine.</s><s>Paulina je obrazovanje nastavila u Višoj ženskoj školi od 1902 do 1904, Učiteljskoj školi i Prvoj ženskoj gimnaziji od 1905 do 1909.</s><s>Kao srednjoškolka bila je član literarne družine "Nada".</s><s>1906 i 1907 objavljena su joj dva prevoda u listu "Politika"; "Ida Boy-Ed-Glanz" i "Allegro furioso".</s><s>Paulinin rad o čitanju je nagrađen i objavljen u "Prosvetnom pregledu" 1909 godine.</s><s>Nakon srednjoškolskog obrazovanja, Paulina je prvo upisala Fakultet arhitekture, koji je napustila posle nekoliko dana da bi potom postala student Filološkog fakulteta Univerziteta u Beogradu.</s><s>1913 godine diplomirala je srpsku i francusku književnost.</s><s>Te iste godine dodijeljen joj je Krst milosrđa Kraljevine Srbije.</s><s>Po diplomiranju dobila je službu suplenta u Drugoj ženskoj gimnaziji u Beogradu.</s><s>Radila je u redakcijima "Trgovinskog glasnika i "Štampe i bavila se prevođenjem.</s><s>Prvi svetski rat je provela sa porodicom u Nišu, Kruševcu, Beogradu i Švajcarskoj.</s><s>Po završetku rata ponovo je počela da predaje u Drugoj ženskoj gimnaziji, a u penziju je otišla 1925 godine.</s><s>Od 1920 bila je članica i jedan od urednika "Ženskog pokreta".</s><s>Zajedno sa Katarinom Bogdanović objavila je delo "Teorija književnosti" i analiza književnih sastava 1923 godine, prvi udžbenik koji su napisale žene u Srbiji.</s><s>Bila je član "Jugoslovenskog profesorskog društva" i "P.E.N." kluba.</s><s>1928 bila je jedan od osnivača i predsednik "Udruženja univerzitetski obrazovanih žena u Jugoslaviji".</s><s>Urednik lista "Glasnik jugoslovenskog ženskog saveza" postala je 1935, a dve godine kasnije i glavni urednik.</s><s>Učestvovala je na kongresu "Međunarodnog ženskog saveza" u Dubrovniku.</s>

<s>Za života je pisala originalne radove, književne i pozorišne studije i preglede, eseje, kritičke prikaze, priče, članke posvećene ženskim pitanjima i putopise.</s><s>Objavljivala je u svim značajnim listovima i časopisima; "Revue Yugoslavie" (Glasnik Antropološkog društva Jugoslavije), "Moderna žena", "Književni jug", "Misao", "Ženski pokret", "Prosvetni glasnik", "Prilozi", "Strani pregled", "Politika", "Javnost", "Beogradske opštinske novine", "GJPD", "Južni pregled", "Krug", "Naša stvarnost" i drugi.</s><s>1940 otišla je u SAD sa kćerkom Jelenom kod muža Davida koji je bio u diplomatskoj misiji za Kraljevinu Jugoslaviju.</s><s>U SAD-u je agitovala za jugoslovenska i jevrejska pitanja.</s><s>Učestvovala je u radu i pisala za "Jugoslovenski informacioni centar", sarađivala je za listove "Amerikanski srbobran" i "Slobodna reč", te je radila za prestižne filmske kompanije.</s><s>Po završetku Drugog svjetskog rata vratila se u FNR Jugoslaviju.</s><s>U New Yorku je 1947 je napisala odrednice o srpskim piscima za "Columbia Dictionary of Modern European Literature", kao i kasnije za "Encyclopaedia Hebraica".</s><s>1948 otišla je u Izrael.</s><s>U Rimu je boravila od 1951 do 1953, a od 1955 u Kanadi, da bi potom otišla kod kćerke u Los Angeles.</s><s>Paulina Lebl-Albala je preminula u Los Angelesu 8. 10. 1967 godine.</s>

<s>Odlikovanja i pohvale 
  Krst milosrđa Kraljevine Srbije</s>

<s>Djela 
 Teorija književnosti i analiza pismenih sastava: za srednje i stručne škole (1923)
 Razvoj univerzitetski obrazovanih žena (1930)
 Gertruda (1931)
 Deset godina rada Udruženja univerzitetski obrazovanih žena u Jugoslaviji: 1928-1938 (1939)
 Izabrana proza (1951)
 Tako je nekad bilo (2005)</s>

<s>Reference</s>

<s>Literatura</s>

<s>Biografije, Beograd
Jugoslavenski Jevreji
Jugoslavenski pisci
Jugoslavenske feministkinje
Authority control</s>

